proxectonos/corpus_dominio_legal_administrativo_tmp huggingface dataset:
ORDE do 17 de xuño de 2015 pola que se resolve a integración da Biblioteca Pública do Centro Cultural, Artístico e Recreativo de Valadares na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 10/07/2015

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Pública do Centro Cultural, Artístico e Recreativo de Valadares (Vigo).
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 17 de xuño de 2015
ORDE do 25 de xuño de 2015 pola que se autoriza a posta en funcionamento do instituto de educación secundaria de Carral, no concello de Carral, provincia da Coruña.
Consellería de Cultura, Educación e Ordenación Universitaria — III. Outras disposicións — 10/07/2015

O Decreto 49/2015, do 26 de marzo, publicado no DOG número 68, do 13 de abril, crea o instituto de educación secundaria de Carral, no concello de Carral.
En consecuencia, de conformidade co disposto no Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria, que determina a competencia desta en materia de creación, supresión, transformación, clasificación, autorización e organización dos centros escolares, por proposta da Dirección Xeral de Centros e Recursos Humanos,
Artigo único. Posta en funcionamento dun centro educativo
Autorízase a posta en funcionamento do centro cuxos datos figuran a continuación:
Provincia: A Coruña.
Concello: Carral.
Localidade: Carral.
Enderezo: Costa do Pincho, s/n.
Código do centro: 15032923.
Denominación: instituto de educación secundaria de Carral.
Unidades: 12 unidades de educación secundaria obrigatoria.
Disposición derradeira primeira. Autorización para ditar instrucións
Autorízase a persoa titular da Dirección Xeral de Centros e Recursos Humanos para adoptar todos os actos e medidas necesarios para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xuño de 2015
RESOLUCIÓN do 30 de xuño de 2015, da Secretaría Xeral da Igualdade, pola que se procede á publicación das subvencións concedidas ao abeiro da Resolución do 22 de decembro de 2014 pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, cofinanciadas polo Fondo Social Europeo (FSE), e se procede á súa convocatoria para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/07/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e na Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral da Igualdade publicará as subvencións concedidas no Diario Oficial de Galicia, con expresión da convocatoria, o programa e crédito orzamentario, a persoa beneficiaria, a contía e a finalidade.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2.d) do Regulamento (CE) 1828/2006 da Comisión, do 8 de decembro, que fixa as normas de desenvolvemento para o Regulamento (CE) 1083/2006 do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Polo exposto,
Dar publicidade á relación de persoas beneficiarias das axudas concedidas pola Secretaría Xeral da Igualdade ao abeiro da Resolución do 22 de decembro de 2014 pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, que figura como anexo.
Santiago de Compostela, 30 de xuño de 2015
Procedemento: SI440A.
Finalidade da axuda: estas axudas teñen como finalidade fomentar a corresponsabilidade e impulsar así o cambio dos roles diferenciados entre mulleres e homes, implicando estes últimos na atención e coidado dos seus fillos e fillas.
Crédito orzamentario: a contía das axudas é de 440.000 euros, que se imputan á aplicación orzamentaria 05.11.312G.480.0, dos orzamentos xerais da Comunidade Autónoma de Galicia para o ano 2014 e que cofinancia ao 80 % o Fondo Social Europeo a través do programa operativo de Galicia 2007-2013, eixe 2, tema prioritario 69.
CORRECCIÓN de erros. Orde do 26 de xuño de 2015 pola que se establecen as bases reguladoras para a concesión, en réxime de concorrencia competitiva, das axudas para a creación, recoñecemento e estruturación de agrupacións estratéxicas do Sistema universitario de Galicia e se procede á súa convocatoria para o exercicio 2015.
Consellería de Cultura, Educación e Ordenación Universitaria — III. Outras disposicións — 09/07/2015

Advertidos erros na referida orde, publicada no Diario Oficial de Galicia número 127, do 8 de xullo de 2015, cómpre facer as oportunas correccións.
Na páxina 28331 débese incluír o «anexo III».
RESOLUCIÓN do 23 de xuño de 2015 pola que se outorgan as distincións ao mérito deportivo de Galicia 2015.
Presidencia da Xunta de Galicia — III. Outras disposicións — 08/07/2015

Por Resolución do 28 de outubro de 2010, da Secretaría Xeral para o Deporte (
Diario Oficial de Galicia
de 4 de novembro), creáronse as distincións ao mérito deportivo de Galicia, premios que serán concedidos en recoñecemento do labor ou traxectoria notoria e exemplar, no ámbito deportivo de Galicia, ás persoas físicas ou xurídicas, entidades ou organismos, que estean contribuíndo ou contribuísen ao crecemento, promoción, fomento e excelencia do deporte e da educación física da nosa comunidade autónoma.
Na referida resolución establécese que os galardóns serán outorgados, anualmente e en número non limitado, por resolución do presidente da Xunta de Galicia, logo da proposta motivada do xurado cualificador.
En atención ao establecido, e logo da proposta motivada do xurado cualificador do 23 de xuño,
Único. A concesión das distincións ao mérito deportivo de Galicia na súa edición 2015 ás seguintes persoas, entidades e eventos: Pablo Beiro Diz, Jorge Benito Chao López, Óscar Burrieza López, Óscar Cacheiro Rocha, Rafael Cid Navarro, Festa HQR, Colexio Martínez Otero, Comesaña Sporting Club, Juan Carlos Costas Rosés, Gerardo Dios Vidal, Lee Dong Kyu, Benigno Fernández Alonso, Mª Teresa Franco Martínez, Manuel García Valiñas, Rosa Mª Gómez Llamas, Victorino González Enríquez, Simón González Salgado, Francisco Javier González Vázquez, Medina, S.F., Emilia Mesa Soriano, Ángeles Moinelo Allegue, Manuel Montero Vidal, Roberto Naveira Figueiras, Manuel Pazos González, Inmaculada Pazos Sánchez-Rubio, Javier Pazos Sánchez-Rubio, Pedro Miguel Piñeiro Lago, José Luis Sala García, Alfredo Sánchez Carro, Raimundo Sendino Ortega, Manuel Valcárcel Lastra, David Vidal Tomé, Ángel Villar Varela.
Santiago de Compostela, 23 de xuño de 2015
RESOLUCIÓN do 7 de xullo de 2015 pola que se fai público o cofinanciamento pola Unión Europea a través do Fondo Europeo de Desenvolvemento Rexional (Feder) no marco do programa operativo Feder Galicia 2007-2013 de encomendas de xestión de obras hidráulicas.
Augas de Galicia — III. Outras disposicións — 17/07/2015

O director da entidade Augas de Galicia procede a dar publicidade, ao abeiro do establecido na Lei 9/2010, do 4 de novembro, de augas de Galicia, e no Decreto 32/2012, do 12 de xaneiro, polo que se aproba o estatuto da entidade pública, e para os efectos do previsto na normativa da Unión Europea reguladora dos fondos europeos en relación coa obriga de información e publicidade das actuacións cofinanciadas polos ditos fondos e, en termos xerais, do cumprimento do disposto na demais normativa que resulte de aplicación na materia, das encomendas de execución que a continuación se relacionan:
1. Entidade encomendante.
Organismo: Augas de Galicia.
Actuación: obras.
Tipo de tramitación: encomenda de xestión á Empresa de Transformación Agraria, S.A. como medio propio instrumental e servizo técnico do poder adxudicador.
2. Encomendas de xestión.
a) Título e obxecto: obra de estabilización de noiros no río Sar. Padrón (A Coruña).
Clave do expediente: OH.415.1093.
Descrición do obxecto: a obra consiste na reposición na marxe dereita do río Sar dunha vía de acceso á ponte de Extramundi no concello de Padrón, así como a execución do necesario para deter os procesos erosivos, recuperar as ribeiras naturais e volver poñer en servizo a rede de fecais que verte en lámina libre ao río.
Importe do orzamento: 286.413,66 euros.
Cofinanciamento da Unión Europea: esta actuación será cofinanciada pola Unión Europea a través do Fondo Europeo de Desenvolvemento Rexional (Feder) nun 80 %, no marco do programa operativo Feder Galicia 2007-2013, eixe prioritario de intervención 3: ambiente, contorno natural, recursos hídricos e prevención de riscos, tema prioritario ou medida 53: prevención de riscos, actuación 3.53.2: conservación e mellora das marxes dos ríos. Unha maneira de facer Europa.
Data de formalización: 22 de maio de 2015.
Prazo de execución: tres meses.
b) Título e obxecto: obra de acondicionamento das canles de derivación do río Valga. Valga (Pontevedra).
Clave do expediente: OH.436.1092.
Descrición do obxecto: a obra comprende o acondicionamento das canles de derivación do río Valga, provincia de Pontevedra, para satisfacer as necesidades hidráulicas correspondentes.
Importe do orzamento: 241.386,08 euros.
Cofinanciamento da Unión Europea: esta actuación será cofinanciada pola Unión Europea a través do Fondo Europeo de Desenvolvemento Rexional (Feder) nun 80 %, no marco do programa operativo Feder Galicia 2007-2013, eixe prioritario de intervención 3: ambiente, contorno natural, recursos hídricos e prevención de riscos, tema prioritario ou medida 53: prevención de riscos, actuación 3.53.4: accións enfocadas a diminuír os riscos derivados de episodios extremos como son as inundacións e secas. Unha maneira de facer Europa.
Data de formalización: 3 de xullo de 2015.
Prazo de execución: tres (3) meses.
Santiago de Compostela, 7 de xullo de 2015
RESOLUCIÓN do 9 de xullo de 2015 pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias Marítimo-pesqueira e Agroforestal, así como os prezos de matrícula na Aula de Seguridade e Salvamento, dependentes desta consellería.
Consellería do Medio Rural e do Mar — III. Outras disposicións — 17/07/2015

O Decreto 143/2013, do 12 de setembro, establece os prezos públicos exixibles polas prestacións dos servizos de residencia e comedor nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Así mesmo, no seu artigo 6 determina que estes prezos se actualizarán o 1 de setembro de cada ano, na mesma proporción que a variación interanual experimentada polo índice xeral de prezos de consumo para a Comunidade Autónoma de Galicia (IPC, base 2011), no mes de decembro, calculado polo Instituto Nacional de Estatística. Os prezos así actualizados faranse públicos mediante resolución da persoa titular da consellería con competencias en materias de pesca, agricultura e forestal, que será publicada no Diario Oficial de Galicia.
Por isto, e en virtude do parágrafo primeiro do artigo 6 do Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería,
Primeiro. Actualizar os prezos públicos exixibles polas prestacións dos servizos de residencia e/ou comedor nos centros de formación das familias marítimo-pesqueira e agroforestal dependentes da Consellería do Medio Rural e do Mar, e pola matrícula nos cursos de especialización en materia de seguridade, supervivencia e loita contra incendios impartidos na Aula de Seguridade e Salvamento de Ferrol, mediante a aplicación da porcentaxe de -1 que é a variación interanual do índice xeral de prezos de consumo para a Comunidade Autónoma de Galicia, correspondente ao mes de decembro de 2014, que quedan da maneira seguinte:
1. Catálogo de prezos públicos en residencias.
2. Catálogo de prezos públicos de matrícula en cursos na Aula de Seguridade e Salvamento de Ferrol.
Segundo. Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 9 de xullo de 2015
CORRECCIÓN de erros. Decreto 49/2015, do 26 de marzo, polo que se transforma o centro público integrado Vicente Otero Valcárcel en colexio de educación infantil e primaria e se crea un instituto de educación secundaria, ambos os dous no concello de Carral.
Consellería de Cultura, Educación e Ordenación Universitaria — III. Outras disposicións — 17/07/2015

Advertidos erros no dito decreto, publicado no DOG núm. 68, do 13 de abril, é necesario efectuar a seguinte corrección:
– Na páxina 14026, onde di: «Transfórmase o centro público integrado Vicente Otero Valcárcel do concello de Carral (código 15003005) en colexio de educación infantil e primaria, con efectos do...», debe dicir: «Transfórmase o centro público integrado Vicente Otero Valcárcel do concello de Carral (código 15003005) en colexio de educación infantil e primaria (código 15032959), con efectos do...»
RESOLUCIÓN do 1 de xullo de 2015, da Dirección Xeral de Traballo e Economía Social, pola que se fai pública a concesión dos premios do Certame Cooperativismo no Ensino 2015, dirixido ao alumnado e ao profesorado dos centros educativos de Galicia.
Consellería de Traballo e Benestar — III. Outras disposicións — 20/07/2015

Pola Orde do 18 de febreiro de 2015 (Diario Oficial de Galicia núm. 39, do 26 de febreiro), da Consellería de Traballo e Benestar, establecéronse as bases reguladoras do Certame Cooperativismo no Ensino, dirixido ao alumnado e profesorado dos centros educativos de Galicia, e procedeuse á súa convocatoria para o ano 2015.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Dirección Xeral de Traballo e Economía Social resolverá a concesión dos premios, que serán obxecto de publicación no DOG.
Unha vez aprobadas as propostas de concesión dos premios polos tribunais encargados de avaliar os traballos presentados, nas sús reunións do 3 e 5 de xuño de 2015, e sen que fosen formuladas reclamacións, por resolución da Dirección Xeral de Traballo e Economía Social do 1 de xullo de 2015 aprobouse a concesión dos premios.
Por todo o anterior,
Facer pública a concesión dos premios do Certame Cooperativismo no Ensino 2015 dirixido ao alumnado e ao profesorado dos centros educativos de Galicia, e que se relacionan no anexo que se xunta a esta resolución.
Santiago de Compostela, 1 de xullo de 2015
RESOLUCIÓN do 1 de xullo de 2015, da Dirección Xeral de Traballo e Economía Social, pola que se fai pública a concesión do premio do concurso de iniciativas cooperativas 2015.
Consellería de Traballo e Benestar — III. Outras disposicións — 20/07/2015

Mediante a Orde do 13 de abril de 2015 (DOG núm. 75, do 22 de abril), da Consellería de Traballo e Benestar, establecéronse as bases reguladoras do concurso de iniciativas cooperativas e procedeuse á súa convocatoria para o ano 2015.
Nas bases reguladoras establécese que os proxectos presentados serán avaliados pola Comisión Permanente do Consello Galego de Cooperativas, que actuará como tribunal, e que a persoa titular da Dirección Xeral de Traballo e Economía Social resolverá a concesión do premio, que será obxecto de publicación no
Diario Oficial de Galicia
.
Unha vez aprobada a proposta de concesión do premio pola Comisión Permanente do Consello Galego de Cooperativas encargada de avaliar os proxectos presentados, na súa reunión do 2 de xuño de 2015, e sen que fosen formuladas reclamacións, por Resolución da Dirección Xeral de Traballo e Economía Social do 1 de xullo de 2015 aprobouse a concesión do premio.
Por todo o anterior
Facer pública a concesión do premio do concurso de iniciativas cooperativas 2015 a Carlos Castro López, autor do proxecto denominado Delagros, S.C. presentado baixo o pseudónimo «Cooperativa II grado».
Santiago de Compostela, 1 de xullo de 2015
DECRETO 100/2015, do 15 de xullo, polo que se concede a Medalla de Galicia na súa categoría de ouro.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/07/2015

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlle a súa máis alta distinción ás persoas e entidade que se indican a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza, e logo do acordo do Consello da Xunta de Galicia, na súa reunión do día quince de xullo de dous mil quince,
Conceder a Medalla de Ouro de Galicia a:
– David Cal Figueroa.
– Xosé Neira Vilas.
– Manuel Sánchez Salorio.
– Galicia Sexta Provincia - Enrique Beotas López.
Santiago de Compostela, quince de xullo de dous mil quince
ORDE do 8 de xullo de 2015 pola que se amplía o crédito da Orde do 4 de marzo de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (IN519B).
Consellería de Economía e Industria — III. Outras disposicións — 20/07/2015

A través da Orde do 4 de marzo de 2015 (DOG núm. 57, do 25 de marzo), convocáronse para o ano 2015 as axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 4 de marzo de 2015, relativo ao crédito orzamentario destinado ás axudas, establece que se destinará unha contía de 907.800,85 euros con cargo á aplicación orzamentaria 08.03.732A.760.0, considerándose a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito; non supoñerá este feito a apertura dun novo prazo de presentación de solicitudes.
Para a tramitación dos expedientes de axuda desta convocatoria o crédito orzamentario inicial deberase incrementar para atender as necesidades de fondos para a súa tramitación. Polo que procede a oportuna modificación orzamentaria incorporando crédito na aplicación 08.03.732-A 760.0 «Actuacións para infraestruturas en polígonos industriais» por un importe total de 3.836.467,13 €.
En consecuencia, en uso das atribucións que me foron conferidas,
Artigo único
Modificar o artigo 2 da parte dispositiva da Orde da Consellería de Economía e Industria do 4 de marzo de 2015, no referente ao crédito orzamentario destinado, incrementando este en 3.836.467,13 euros, pasando de 907.800,85 euros á cantidade final de 4.744.267,98 euros.
Santiago de Compostela, 8 de xullo de 2015
RESOLUCIÓN do 1 de xullo de 2015, da Dirección Xeral de Traballo e Economía Social, pola que se fai pública a concesión dos premios á cooperación 2015.
Consellería de Traballo e Benestar — III. Outras disposicións — 20/07/2015

Mediante a Orde do 18 de febreiro de 2015 (DOG núm. 39, do 26 de febreiro), da Consellería de Traballo e Benestar, establecéronse as bases reguladoras dos premios á cooperación e procedeuse á súa convocatoria para o ano 2015.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Dirección Xeral de Traballo e Economía Social resolverá a concesión dos premios que serán obxecto de publicación no DOG.
Unha vez aprobada a proposta de concesión dos premios pola Comisión Permanente do Consello Galego de Cooperativas, na súa reunión do 2 de xuño de 2015, e sen que fosen formuladas reclamacións, por resolución da Dirección Xeral de Traballo e Economía Social do 1 de xullo de 2015 aprobouse a concesión dos premios.
Por todo o anterior,
Facer pública a concesión dos premios á cooperación 2015 ás entidades que se indican a seguir:
– Premios aos valores cooperativos a Zocamiñoca, Sociedade Cooperativa Galega.
– Premio ao mellor proxecto cooperativo a Numax, Sociedade Cooperativa Galega.
– Premio á promoción do cooperativismo a Amarelante, Sociedade Cooperativa Galega.
Santiago de Compostela, 1 de xullo de 2015
DECRETO 98/2015, do 2 de xullo, polo que se dispón o nomeamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 15/07/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do regulamento no seu número 6 sinala que o vogal representante do persoal deberá formar parte deste e será nomeado polo Consello da Xunta por proposta do presidente do ente público de entre a terna proposta polo órgano ou órganos representantes de persoal. Así mesmo, o citado artigo 10 dispón no seu número 8 que os vogais representantes dos sectores económicos relacionados coas actividades portuarias, das administracións locais e do persoal representante do ente publico, agás as causas de cesamento que nel se consignan, desempeñarán o seu cargo durante catro anos.
Considerando que os vogais (titular e suplente) representantes do persoal do Consello de Administración do ente público Portos de Galicia esgotaron o seu mandato, e recibida proposta de cesamento e novo nomeamento de vogal titular e suplente do Comité de Empresa de Portos de Galicia, por proposta do presidente do ente público Portos de Galicia, e logo de deliberación do Consello da Xunta de Galicia na súa reunión do día dous de xullo de dous mil quince,
Artigo 1
O nomeamento como vogal titular do Consello de Administración do ente público Portos de Galicia, en representación do seu persoal, de Javier Nóvoa Casado.
Artigo 2
O nomeamento como vogal suplente do Consello de Administración do ente público Portos de Galicia, en representación do seu persoal, de Carlos Quiñones Piquenque.
Santiago de Compostela, dous de xullo de dous mil quince
DECRETO 97/2015, do 2 de xullo, polo que se dispón o cesamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 15/07/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do regulamento no seu número 6 sinala que o vogal representante do persoal deberá formar parte deste e será nomeado polo Consello da Xunta por proposta do presidente do ente público de entre a terna proposta polo órgano ou órganos representantes do persoal. Así mesmo, o citado artigo 10 dispón no seu número 8 que os vogais representantes dos sectores económicos relacionados coas actividades portuarias, das administracións locais e do persoal representante do ente publico, agás as causas de cesamento que nel se consignan, desempeñarán o seu cargo durante catro anos.
Considerando que os vogais (titular e suplente) representantes do persoal do Consello de Administración do ente público Portos de Galicia esgotaron o seu mandato, e recibida proposta de cesamento e novo nomeamento de vogal titular e suplente do Comité de Empresa de Portos de Galicia, por proposta do presidente do ente público Portos de Galicia, e logo de deliberación do Consello da Xunta de Galicia na súa reunión do día dous de xullo de dous mil quince,
Artigo 1
O cesamento como vogal titular do Consello de Administración do ente público Portos de Galicia, en representación do seu persoal, agradecéndolle os servizos prestados, de Concepción Maceira Mirás.
Artigo 2
O cesamento como vogal suplente do Consello de Administración do ente público Portos de Galicia, en representación do seu persoal, agradecéndolle os servizos prestados, de Eva Enjo Mallou.
Santiago de Compostela, dous de xullo de dous mil quince
CORRECCIÓN de erros. Orde do 21 de xaneiro de 2015 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realizan prácticas non laborais en empresas, con cargo ao Programa operativo de emprego xuvenil.
Consellería de Traballo e Benestar — III. Outras disposicións — 13/07/2015

Advertidos erros na citada orde, publicada no Diario Oficial de Galicia do 27 de xaneiro de 2015, cómpre facer as seguintes correccións:
Na páxina 3973, parágrafo 5, liña 5 da parte expositiva, onde di: «...cunha porcentaxe do 92,5 %...»; debe dicir: «...cunha porcentaxe do 91,89 %...».
Na páxina 3984, no artigo 9, número 4 da parte dispositiva, onde di: «A resolución da concesión de subvención, que se comunicará por escrito ao beneficiario, fixará expresamente o importe da axuda (en equivalente bruto de subvención) e o seu cofinanciamento pola Iniciativa de Emprego Xuvenil e o Fondo Social Europeo nunha porcentaxe do 92,5 por cento, dentro do Programa operativo de emprego xuvenil, no eixe prioritario: 5, prioridade de investimento: 8.2, obxectivo específico 8.2.2 e medida 8.2.2.4, e o seu carácter de axuda de minimis, exenta da obriga de notificación en aplicación do Regulamento (UE) 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis, e incorporará, de ser o caso, as condicións, as obrigacións e as determinacións accesorias a que deba estar suxeita a entidade beneficiaria.»; debe dicir: «A resolución da concesión de subvención, que se comunicará por escrito ao beneficiario, fixará expresamente o importe da axuda (en equivalente bruto de subvención) e o seu cofinanciamento pola Iniciativa de Emprego Xuvenil e o Fondo Social Europeo nunha porcentaxe do 91,89 por cento, dentro do Programa operativo de emprego xuvenil, no eixe prioritario: 5, prioridade de investimento: 8.2, obxectivo específico 8.2.2 e medida 8.2.2.4, e o seu carácter de axuda de minimis, exenta da obriga de notificación en aplicación do Regulamento (UE) 1407/2013 da Comisión, do 18 de decembro, relativo á aplicación dos artigos 107 e 108 do Tratado de Funcionamento da Unión Europea ás axudas de minimis, e incorporará, de ser o caso, as condicións, as obrigacións e as determinacións accesorias a que deba estar suxeita a entidade beneficiaria».
RESOLUCIÓN do 1 de xullo de 2015, da Secretaría Xeral Técnica da Consellería do Medio Rural e do Mar, pola que se dá publicidade a unha encomenda de xestión ao Instituto Galego de Calidade Alimentaria (Ingacal).
Consellería do Medio Rural e do Mar — III. Outras disposicións — 13/07/2015

En virtude do disposto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar o contido da encomenda de xestión ao Instituto Galego de Calidade Alimentaria para o alleamento polo sistema de poxa pública dunha partida de madeira de eucalipto resultante da execución da acción 2014.L004 conservación e mellora dos recursos xenéticos de Pinus Radiata de Galicia no Centro de Investigación Forestal de Lourizán:
– Actividade: alleamento a través do sistema de poxa pública dunha partida de madeira de eucalipto de 500 metros cúbicos, segundo o procedemento establecido na Lei 5/2011, do 30 de setembro, do patrimonio da Comunidade Autónoma de Galicia e no Decreto 244/1998, do 24 de xullo, polo que se rexen os alleamentos dos aproveitamentos forestais nos montes galegos.
– Natureza e alcance da encomenda de xestión: esta encomenda ten natureza intersubxectiva ao ter o Ingacal a consideración de medio instrumental da Administración, segundo o disposto no artigo 47.1 da Lei 16/2010, do 17 de decembro, e concorrer as circunstancias previstas no artigo 9.1 da Lei 16/2010, do 17 de decembro.
– Período de vixencia: desde o 1 de xullo de 2015 ata o 31 de decembro de 2015, sen que estea prevista a súa prorroga.
Santiago de Compostela, 1 de xullo de 2015
RESOLUCIÓN do 30 de xuño 2015, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no primeiro cuadrimestre do ano 2015.
Consellería do Medio Rural e do Mar — III. Outras disposicións — 14/07/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural e do Mar nos meses de xaneiro, febreiro, marzo e abril do ano 2015, que se incorpora como anexo I a esta resolución.
Santiago de Compostela, 30 de xuño de 2015
RESOLUCIÓN do 2 de xullo de 2015 pola que se estiman solicitudes de modificación de denominación de prazas de profesorado universitario.
Universidade de Santiago de Compostela — III. Outras disposicións — 16/07/2015

O Consello de Goberno desta universidade, na su sesión do 5 de xuño de 2015, acordou, logo de petición do profesorado interesado, co informe favorable do departamento correspondente e examinadas as solicitudes razoadas e os seus currículos, o cambio de denominación das prazas de profesorado universitario que se relacionan no anexo.
En aplicación do dito acordo, resolvo modificar a denominación da área das prazas do profesorado universitario que se relaciona e segundo se detalla no anexo. O que se fai público para xeral coñecemento.
Santiago de Compostela, 2 de xullo de 2015
CORRECCIÓN de erros. Resolución do 17 de xuño de 2015, da Dirección Xeral de Educación, Formación Profesional e Innovación Educativa, pola que se regula o Plan Proxecta e se establecen as bases para a participación dos centros docentes sostidos con fondos públicos dependentes desta consellería durante o curso escolar 2015/16.
Consellería de Cultura, Educación e Ordenación Universitaria — III. Outras disposicións — 15/07/2015

Advertidos varios erros na referida resolución, publicada no Diario Oficial de Galicia nº 122, do 1 de xullo de 2015, cómpre facer a seguinte modificación:
Na páxina 27484, debe substituírse o anexo publicado polo que figura a seguir.
RESOLUCIÓN do 13 de xullo de 2015 pola que se amplía a dotación orzamentaria prevista inicialmente na Resolución do 18 de marzo de 2015 pola que se establecen as bases reguladoras e se anuncia a convocatoria, en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes nos concellos de Galicia (ILE), cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2007-2013.
Instituto Enerxético de Galicia — III. Outras disposicións — 16/07/2015

Mediante a Resolución do 18 de marzo de 2015 desta dirección referida no encabezamento, publicada no Diario Oficial de Galicia número 60, do 30 de marzo de 2015, acordouse a aprobación das bases reguladoras xunto coa convocatoria de subvencións, cuxo procedemento administrativo de concesión se tramitará en réxime de concorrencia competitiva, para a renovación das instalacións de iluminación pública exterior existentes (ILE) nos concellos de Galicia baseadas en tecnoloxías obsoletas por outras máis eficientes, co conseguinte aforro enerxético.
Tal e como consta na parte expositiva da citada resolución, o financiamento desta convocatoria faise con cargo aos orzamentos do Instituto Enerxético de Galicia para o ano 2015, sendo a procedencia dos fondos de diversa natureza: fondos propios do Inega, fondos comunitarios derivados do programa operativo Feder Galicia 2007-2013 e fondos de compensación interterritorial (FCI) que cofinancian.
O artigo 3 das bases reguladoras, relativo ao financiamento, prevé unha dotación inicial de 1.340.306,76 euros con cargo á aplicación orzamentaria 08.A2.733A.761.0. Porén, no parágrafo segundo dese mesmo artigo establécese a posibilidade de incrementar o crédito coa condición dunha maior dispoñibilidade derivada dalgunha das circunstancias previstas no artigo 30.2 do Decreto 11/2009, logo da aprobación da modificación orzamentaria que proceda.
Na aplicación orzamentaria correspondente existe crédito dispoñible e, co fin de atender as solicitudes admitidas para participar nesta convocatoria, cómpre ampliar a dotación orzamentaria consignada inicialmente.
Polo anteriormente exposto, esta dirección
Primeiro. Ampliar a dotación de fondos inicialmente prevista para esta convocatoria na contía de 194.167,00 euros, polo que o importe total asignado para estas axudas con cargo á aplicación orzamentaria 08.A2.733A.761.0 tras esta ampliación ascende a 1.534.473,76 euros, de acordo coas variacións recollidas na seguinte táboa:
Segundo. A presente ampliación, unha vez publicada no Diario Oficial de Galicia, non implicará apertura de prazo para presentar novas solicitudes nin o inicio de novo cómputo de prazo para resolver.
Santiago de Compostela, 13 de xullo de 2015
ORDE do 13 de xullo de 2015 pola que se amplía a dotación orzamentaria para a concesión das axudas da Orde do 30 de decembro de 2014 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2015.
Consellería do Medio Rural e do Mar — III. Outras disposicións — 16/07/2015

O día 20 de xaneiro de 2015, a Consellería do Medio Rural e do Mar publicou a Orde do 30 de decembro de 2014 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2015.
No seu artigo 17 precísanse as aplicacións orzamentarias e o importe económico previsto para o financiamento das ditas axudas e sinálase que as dotacións iniciais se poderán incrementar.
A súa dotación orzamentaria ascende á cantidade de 8.000.000,00 de euros para o ano 2015. Coa finalidade de poder amparar todas as solicitudes de axudas para a prevención e defensa contra os incendios forestais en montes veciñais en man común, no marco das axudas ao desenvolvemento rural en Galicia e posto que esta dotación resulta insuficiente, cómpre, mediante esta orde, ampliar a dotación orzamentaria para a concesión das mencionadas axudas.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
Ampliar a dotación orzamentaria asignada o 30 de decembro de 2014 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2015, con cargo ás dispoñibilidades orzamentarias existentes na aplicación 12.20.551B.770.0, por importe de 2.335.000,00 € na anualidade 2015. O total do importe económico previsto para o financiamento das axudas sinaladas ascende a 10.335.000 €.
Esta dotación poderá ser incrementada con fondos comunitarios, do Estado ou da Comunidade Autónoma.
Santiago de Compostela, 13 de xullo de 2015
RESOLUCIÓN do 6 de xullo de 2015 pola que se dispón a publicación do acordo de encomenda de xestión consistente na elaboración dun informe técnico para a valoración dos criterios contidos nas proposicións técnicas (sobre B) dos licitadores que presentaron ofertas no contrato de obras de urbanización dos sistemas xerais da primeira fase da plataforma loxística e industrial Salvaterra de Miño-As Neves (Plisan).
Instituto Galego da Vivenda e Solo — III. Outras disposicións — 16/07/2015

O Instituto Galego da Vivenda e Solo e a axencia pública autonómica Axencia Galega de Infraestruturas subscribiron, con data 19 de xuño de 2015, un acordo polo que se lle encomenda á Axencia Galega de Infraestruturas a realización do informe técnico para a avaliación dos criterios dependentes dun xuízo de valor, segundo o establecido no correspondente prego de cláusulas administrativas particulares, que conteñen as proposicións técnicas (sobre B) dos licitadores que presentaron ofertas no contrato de obras de urbanización dos sistemas xerais da primeira fase da plataforma loxística e industrial Salvaterra de Miño-As Neves (Plisan) Plisan-2015/URB01; a dita encomenda intersubxectiva foi autorizada pola conselleira de Medio Ambiente, Territorio e Infraestruturas.
Para xeral coñecemento, e en cumprimento do disposto no punto 3 do artigo 9 da Lei 16/2000, do 17 de decembro, de organización e funcionamento da Administración xeral e do sector público autonómico de Galicia disponse a súa publicación.
Santiago de Compostela, 6 de xullo de 2015
RESOLUCIÓN do 14 de xullo de 2015, da Dirección Xeral de Política Financeira e Tesouro, pola que se acorda o vencemento anticipado dos contratos que integran a carteira da entidade Mutualidade Caixa Galicia de Previsión Social a Prima Fixa, en liquidación.
Consellería de Facenda — III. Outras disposicións — 16/07/2015

Por acordo da asemblea xeral ordinaria celebrada o día 25 de xuño de 2015, a entidade Mutualidade Caixa Galicia de Previsión Social a Prima Fixa, inscrita co número 6 no Rexistro Autonómico de Mutualidades de Previsión Social non integradas na Seguridade Social, adscrito a esta dirección xeral, adoptou o acordo de disolución voluntaria da mutualidade.
A competencia na materia vén determinada no Decreto 340/1996, do 13 de setembro, polo que se asumen funcións e servizos transferidos á Comunidade Autónoma de Galicia mediante o Real decreto 1642/1996, do 5 de xullo, en materia de mutualidades de previsión social e se asignan á Consellería de Economía e Facenda, e no Decreto 101/2014, do 1 de agosto, polo que establece a estrutura orgánica da Consellería de Facenda.
De acordo co anterior, para evitar unha dilatación no tempo do proceso liquidativo e coa finalidade de facilitar a liquidación sen maiores prexuízos aos mutualistas, beneficiarios e terceiros prexudicados, esta dirección xeral, de conformidade co disposto no artigo 28.2.d) do texto refundido da Lei de ordenación e supervisión dos seguros privados aprobado polo Real decreto lexislativo 6/2004, de 29 de outubro, e no artigo 84 do Regulamento de ordenación e supervisión dos seguros privados, aprobado polo Real decreto 2486/1998, do 20 de novembro,
O vencemento anticipado, ás 24.00 horas do día 31 de xullo de 2015, dos contratos de seguro que integran a carteira da Mutualidade Caixa Galicia de Previsión Social a Prima Fixa, en liquidación.
Contra esta resolución, que non pon fin á vía administrativa, os interesados poderán interpoñer recurso de alzada no prazo dun mes, ante o conselleiro de Facenda, de conformidade co disposto nos artigos 107, 114 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 14 de xullo de 2015
ORDE do 8 de xullo de 2015 pola que se nomean Asunción Rodríguez Zarraquiños e José Antonio da Silva Pereira como presidenta e vicepresidente, respectivamente, do Consello Regulador da Denominación de Orixe Monterrei.
Consellería do Medio Rural e do Mar — II. Autoridades e persoal — 16/07/2015

Tras o cesamento por petición propia de Antonio Ángel Méndez Atanes como presidente do Consello Regulador da Denominación de Orixe Monterrei, o pleno deste organismo do pasado día 26 de xuño elixiu a Asunción Rodríguez Zarraquiños, ata ese momento vicepresidenta do Consello Regulador, para ocupar o dito cargo. Nese mesmo pleno elixiuse a José Antonio da Silva Pereira para ocupar o cargo de vicepresidente.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que desempeñará a presidencia, deberá facerse o seu nomeamento mediante orde da consellería competente. Unha previsión semellante recolle o artigo 23 do citado decreto en relación coa vicepresidencia.
Polo anterior,
Artigo único.
Nomear presidenta do Consello Regulador da Denominación de Orixe Monterrei a Asunción Rodríguez Zarraquiños e nomear vicepresidente dese consello regulador a José Antonio da Silva Pereira.
Santiago de Compostela, 8 de xullo de 2015
ORDE do 2 de xullo de 2015 pola que se crea o Rexistro Auxiliar da Xefatura Territorial do Medio Rural e do Mar (área do forestal) de Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/07/2015

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón, no seu artigo 8.2, que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas por proposta da consellería ou entidade correspondente, logo de informe da Oficina do Rexistro Xeral.
A Xefatura Territorial da Consellería do Medio Rural e do Mar de Ourense fixo o traslado de tres unidades dependentes dela: o Servizo Provincial de Montes, o Servizo Provincial de Prevención e Defensa contra os Incendios Forestais e o Distrito Forestal XII Miño-A Arnoia, ao edificio, de titularidade da Xunta de Galicia, situado na rúa Villaamil e Castro, s/n, 32872 Ourense.
A distancia entre o novo edificio administrativo e as dependencias da Delegación Territorial da Xunta de Galicia en Ourense, o importante volume de asuntos de especial relevancia que reciben, así como razóns de eficiencia, seguridade e unha maior axilidade na tramitación, xustifican a creación dunha oficina de rexistro auxiliar.
Conforme o anterior, procede a creación dunha oficina de rexistro auxiliar no edificio administrativo situado na rúa Villaamil e Castro, s/n, 32872 Ourense.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Créase o Rexistro Auxiliar da Xefatura Territorial do Medio Rural e do Mar (área do forestal), con enderezo na rúa Villaamil e Castro, s/n, 32872 Ourense.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de xullo de 2015